Neven Jurica, predsjednik saborskog Odbora za vanjsku politiku, razgovarao je u utorak s rumunjskim kolegom Raduom Podgoreanuom. Glavna tema razgovora bila je bilateralna suradnja između dvije zemlje, posebno u okviru približavanja euroatlantskim integracijama. Jurica je izjavio da je Hrvatskoj stalo do rumunjske potpore u približavanju EU i NATO-u. Stoga je zatražio da Rumunjska iskoristi svoj utjecaj kako bi poduprla hrvatske interese na summitu NATO-a u Istanbulu, koji će se održati u lipnju. Rumunjsko izaslanstvo primio je i predsjednik Sabora Vladimir Šeks, te je tom prigodom čestitao Rumunjskoj na ulasku u NATO. U razgovoru s predsjednikom Sabora, rumunjsko je izaslanstvo naglasilo kako od svih zemalja u regiji najdinamičniju gospodarsku suradnju ima upravo s Hrvatskom. Vladimir Šeks je pozdravio suradnju dviju zemalja, pozivajući pritom na daljnje razvijanje odnosa i realizaciju konkretnih projekata, poput suradnje Hrvatske na modernizaciji rumunjske željeznice.
Vezane vijesti
Opet palo staklo sa zagrebačkog Hoto tornja, ozlijeđen zaštitar
Sa zgrade Hoto tornja (zgrada T-coma) u Savskoj ulici u Zagrebu pao je komad staklene stijene pri čemu je ozlijeđen zaštitar, doznaje se u… Više